Vitamín B

**Vitamíny B** (pre iné názvy pozri nižšie) je skupina niekoľkých vitamínov. Tieto vitamíny sa tradične uvádzajú v jednej skupine, pretože majú podobné vlastnosti, podobné rozloženie v prírodných zdrojoch a podobné fyziologické funkcie. Spolu s vitamínom C patria medzi vitamíny rozpustné vo vode.

## Názvy
(iné názvy: **B vitamíny**, **B-vitamíny**, **skupina vitamínov B**, **vitamíny skupiny B**, **B-komplex**, **vitamíny B-komplexu**, **vitamín B komplex**, **komplex vitamínov B**; nepresne alebo staršie: **vitamín B**/ **B vitamín**/ **B-vitamín** [t.j. jednotné číslo])

**Vitamín B** (iné názvy: **B vitamín**, **B-vitamín**), čiže tvar v jednotnom čísle (pozri aj kapitolu o názve nižšie), môže alternatívne znamenať jeden z vitamínov B.

**B-komplex** (iné názvy: **vitamín B komplex**, **komplex vitamínov B**) môže alternatívne znamenať vitamínový prípravok obsahujúci súčasne viacero vitamínov B alebo všetky vitamíny B, a to často aj ako obchodné označenie niektorých takýchto prípravkov.

## História názvu a objav
Na čisto teoretickej úrovni (t.j. ako nešpecifikované látky, ktoré niečo riešia) bolo, to, čo dnes voláme biotín (vitamín B7), objavené už v roku 1898 F. Steinitzom a (približne) to, čo dnes voláme tiamín (vitamín B1) v roku 1897 C. Eijkmanom a potom znova niekedy v rokoch 19061912 F. G. Hopkinsom. V pravom slova zmysle však to, čo dnes voláme skupina vitamínov B (konkrétne vtedy išlo najmä o tiamín), bolo objavené (t.j. najmä extrahované) v roku 1911/1912 C. Funkom, ktorý vtedy zároveň zaviedol slovo vitamín (v angličtine najprv v podobe "vitamine" a až od roku 1920 v dnešnej podobe "vitamin"). V roku 1916 McCollum dal tomuto novému objavu ako prvý označenie obsahujúce písmeno B, konkrétne mu dal názov "faktor B" či "vodorozpustná látka B", čo bolo na odlíšenie od "faktora A" (t.j. dnešného vitamínu A), ktorý bol objavený približne v tom istom období. Najneskôr v roku 1920 už názov väčšinou znel "vitamín B", čiže sa spojilo Funkovo slovo vitamín s McCollumovým označením B. V roku 1920, resp. definitívne v roku 1926, sa zistilo, že vitamín B je skôr skupina viacerých vitamínov a v tom čase vzniklo aj označenie B-komplex a (v roku 1927) delenie na vitamín B1 a vitamín B2. Napriek tomu sa pre tieto vitamíny v nasledujúcich niekoľkých rokoch ešte často používalo označenie v jednotnom čísle, t.j. vitamín B; napríklad Masarykův slovník naučný z roku 1933 to, čo dnes voláme jednotlivé vitamíny B označuje ako jednotlivé "faktory" v rámci vitamínu B. V priebehu 30. rokov 20. storočia bolo objavených viacero ďalších vitamínov zo skupiny vitamínov B. Zhruba od konca 30. rokov preto už prevládlo označenie v množnom čísle (vitamíny B), hoci označenie v jednotnom čísle (vitamín B) sa ako označenie skupiny vitamínov B niekedy používa dodnes.

## Zoznam vitamínov B
Dnes uznávané vitamíny B:
* vitamín B<sub>1</sub> – tiamín
* vitamín B<sub>2</sub> alebo vitamín G – riboflavín
* vitamín B<sub>3</sub> alebo vitamín PP – niacín
* vitamín B<sub>5</sub> – kyselina pantoténová
* vitamín B<sub>6</sub> – pyridoxín
* vitamín B<sub>7</sub> alebo vitamín H – biotín
* vitamín B<sub>9</sub> alebo vitamín M – kyselina listová
* vitamín B<sub>12</sub> – kobalamín, ktorý existuje v štyroch vitaméroch:
** adenozylkobalamín
** hydroxokobalamín
** kyanokobalamín
** metylkobalamín

V minulosti sa za vitamíny B pokladali i nalsedujúce látky:
* vitamín B<sub>4</sub> – viacero významov: adenín, cholín
* vitamín B<sub>8</sub> – viacero významov: adenozínmonofosfát, karnozín, cholín, inozitol (vitamín Bh)
* vitamín B<sub>10</sub> alebo vitamín R – kyselina pteroylmonoglutámová zmiešaná s inými vitamínmi B
* vitamín B<sub>11</sub> alebo vitamín S – cholín
* vitamín B<sub>13</sub> – kyselina orotová
* vitamín B<sub>14</sub> – zmes B10 a B11
* vitamín B<sub>15</sub> – kyselina pangamová
* vitamín B<sub>16</sub> – 
* vitamín B<sub>17</sub> – amygdalín
* vitamín B<sub>22</sub> – 
* vitamín Bt – <small>L</small>-karnitín
* vitamín Bw – typ vitamínu B7
* vitamín Bx – kyselina para-aminobenzoová 

## Referencie

Kategória:Vitamíny